**ИЗВОДИ И ПРЕДЛОЖЕНИЯ**

**ЗА ПОДОБРЯВАНЕ УПРАВЛЕНИЕТО НА ОТПАДЪЦИТЕ**

**НА ТЕРИТОРИЯТА НА ОБЩИНА БЛАГОЕВГРАД С ЦЕЛ ИЗПЪЛНЕНИЕ НА ЗАЛОЖЕНИТЕ В ЗАКОНОДАТЕЛСТВОТО ЦЕЛИ**

**СЪДЪРЖАНИЕ**

**1. Основни изводи и предложения относно битовите отпадъци ……………...……... 3**

**2. Основни изводи и предложения относно строителните отпадъци ………….……..3**

**3. Основни изводи и предложения относно масово разпространените отпадъци…..3**

**4. Изводи и препоръки от анализа и оценката на прилагането на законодателството по управление на отпадъците…………………………………...4**

**5. Изводи и препоръки от анализа и оценката на стратегическите документи ……4**

**6. Изводи и препоръки от дейността на регионалното сдружение …………………...4**

**7. Изводи и препоръки от анализа на наличната инфраструктура ………………….5**

**8. Изводи и препоръки от анализа и оценката на изпълнение на контролните функции от страна на Община Благоевград ……………………...………...……….5**

**9. Изводи и препоръки от анализа на въведените икономически инструменти и стимули …………………………………...……………………………………………… 6**

1. **Основни изводи и предложения относно битовите отпадъци**

* Общото количество на образуваните битови отпадъци следва да бъде намалено.
* Общото количество на образуваните битови отпадъци следва тенденция към намаление като за периода 2016-2020 г. се запазва относително постоянно. В сравнителен план с национално ниво, община Благоевград е под средното ниво на образуване на битови отпадъци на жител на година за 2018 г. – 407 кг/жител за България.
* Наблюдаваните тенденции показват, че общината има капацитет да постигне националните и общоевропейските количества цели за рециклиране и намаляване на депонираните битови отпадъци при въвеждане в експлоатация на изградените и планирани съоръжения за предварително третиране, компостиране и анаеробно разграждане.
* Община Благоевград при постигане на количествените цели за рециклиране и оползотворяване на битовите отпадъци, ежегодно може да планира възстановяване или заплащане на намален размер на отчисления по ЗУО.
* Общината следва да планира и изпълни допълнителни мерки за организиране на системи за разделно събираните битови отпадъци и увеличаване на количествата на подготвените за повторна употреба и рециклиране битови отпадъци.
* Делът на населението, обхванато от системите за организирано сметосъбиране и транспортиране на битовите отпадъци достига 100 %.

1. **Основни изводи и предложения относно строителните отпадъци**

* Образуваните строителни отпадъци се депонират на общинско депо.
* Препоръчително е да се развие система за разделно събиране на строителни отпадъци от ремонтни дейности от домакинства.
* Не е налично целенасочено проучване и информация относно количествата и вида на строителни отпадъци от ремонтната дейност на домакинства, който поток отпадъци е ангажимент на общината за оползотворяване или обезвреждане.

1. **Основни изводи и предложения относно масово разпространените отпадъци**

* Организирана е система за разделно събиране на опаковки на територията на община Благоевград.
* На територията на общината не е организирана система за събиране на отработени масла и отпадъчни нефтопродукти.
* Необходимо е усъвършенстване и разширяване на системите за разделно събиране на масово разпространените отпадъци.
* Необходимо е повишаване на количествата на разделно събраните отпадъци от опаковки.

1. **Изводи и препоръки от анализа и оценката на прилагането на законодателството по управление на отпадъците**

* Община Благоевград провежда политика и мерки в областта на управлението на отпадъците, въз основа на местни нормативни документи одобрени от общински съвет, които съответстват на разпоредбите на националното законодателство.
* Общината осъществява контрол в областта на управление на отпадъците и опазване на околната среда като цяло.
* Във връзка с приетите промени през месец март 2021 г. в Закона за управление на отпадъците е необходимо да се предприемат действия за промяна в Наредбата за управление на отпадъците на територията на община Благоевград.
* Необходимо е и да се актуализира и Наредба за определянето и администрирането на местните такси и цени на услуги на територията на община Благоевград с цел спазване в пълна степен на изискванията за местни данъци и такси и прилагане принципа „Замърсителя плаща“.

1. **Изводи и препоръки от анализа и оценката на стратегическите документи**

* Съществуващите стратегически документи за територията на община Благоевград са в съответствие с националните.
* При изработването на Програма за управление на отпадъците на община Благоевград за периода 2021-2028 г. следва да се съобразят съдържанието и целите, заложени в НПУО 2021-2028 г.
* За осигуряване на финансиране от фондовете на Европейски съюз е необходимо в програмата на общината за периода до 2028 г. да се заложат мерки, отговарящи на определените в Програма за околна среда (ПОС) 2021-2028 г.

1. **Изводи и препоръки от дейността на регионалното сдружение**

* Дейността на регионалното сдружение за управление на отпадъците – Благоевград е добре организирана и съответства на изискванията за Закона за управление на отпадъците.
* При определяне на съоръженията са взети предвид заложените в нормативната уредба цели.
* За подобряване организацията по управление на отпадъците следва да се обърне внимание на подобряване разделното събиране като се използват добри практики от други общини и държави във връзка с разделно събиране на отпадъци и стимулиране на населението да разделя отпадъците при тяхното образуване и изхвърляне.
* Работата на сдружението следва да се насочи към справедливо облагане на база количеството генерирани отпадъци.
* Въвеждане на икономически стимул за намаляване на дела на използваните (закупуваните) продукти, които водят до образуването на отпадъци и/или да се оптимизират съществуващите производства и предлагани продукти. Удължаване на жизнения цикъл на продуктите и въвеждане на мерки за повторна употреба на стоки и продукти.
* Да се подобри работата по съвместно изпълнение на целите за рециклиране и намаляване на количествата на депонираните отпадъци.
* Организиране и провеждане на съвместни разяснителни и образователни кампании за ползата от разделно събиране и предотвратяване образуването н отпадъците.

1. **Изводи и препоръки от анализа на инфраструктура**

* Общината разполага с необходимата инфраструктура за третиране на битовите отпадъци, включително и съоръжения за предварително третиране, което предстои да се въведе в експлоатация.
* Не е въведена в експлоатация и изградената инсталация за компостиране на биоотпадъците.
* В процес на реализиране е инсталация за анаеробно разграждане на биоразградимите отпадъци.
* Общината е обезпечена със съдове и транспортни средства за осигуряване събирането и транспортирането на битовите отпадъци.
* Все още е голям делът на депонираните отпадъци, което обуславя необходимост от изграждане на допълнителна клетка на регионалното депо за остатъчни отпадъци.
* За опасните отпадъци от домакинствата е осигурен договор с юридическо лице.
* Има сключен договор с юридическо лице за сътрудничество в областта на разделно събраните масово разпространени отпадъци: излезлите от употреба моторни превозни средства, излязло от употреба електрическо и електронно оборудване и негодните за употреба батерии и акумулатори (ИУМПС, ИУЕЕО и НУБА).
* За излезлите от употреба гуми е сключен договор с юридическо лице.
* Да се осигури необходимата система за разделно събиране на масово разпространените отпадъци, за които към настоящият момент няма такава, а именно за отработени масла и отпадъчни нефтопродукти.

1. **Изводи и препоръки от анализа и оценката на изпълнение на контролните функции от страна на община Благоевград**

* Необходими са допълнителни обучения на експертите от дирекцията и инспекторите от звено „Инспекторат“ по отношение управлението на отпадъците във връзка със съответните нормативни изисквания.
* Общината следва да разработи информационна платформа по отношение на контролната дейност.

1. **Изводи и препоръки от анализа на въведените икономически инструменти и стимули**

* Принципът „Разширена отговорност на производителя“ не се прилага на територията на общината за отработени масла и отпадъчните нефтопродукти.
* Община Благоевград се възползва от възможностите за изпълнение на проекти в сектор Отпадъци с безвъзмездна финансова помощ от национални и европейски източници на финансиране.
* Обезпеченията по чл. 60 и отчисленията по чл. 64 от ЗУО са икономически инструменти, насочени към намаляване на количествата на директно депонираните отпадъци. Не може да се направи извод за ефективността на този инструмент, тъй като все още не се плащат своевременно дължимите суми от Община Благоевград.
* Такса битови отпадъци е икономически инструмент, който трябва да материализира прилагането на принципа „Замърсителя плаща“ по отношение на домакинствата и фирмите, генериращи битови отпадъци. Понастоящем, обаче, тя се определя като промил върху данъчната/отчетната стойност на имотите и не е обвързана с количеството на генерираните от домакинствата отпадъци.