**Анализ № 1**

АНАЛИЗ НА ОТПАДЪЦИТЕ

**Съдържание**

[1. Анализ на битовите отпадъци 3](#_Toc79317841)

[1.1 Информационно обезпечение на анализа 3](#_Toc79317842)

[1.2 Състояние и тенденции относно битовите отпадъци 3](#_Toc79317843)

[1.2.1. Обслужвано население от системата за събиране и транспортиране на битовите отпадъци 3](#_Toc79317844)

[1.2.2. Количества на образуваните и депонираните битови отпадъци 4](#_Toc79317845)

[2. Морфологичен състав на отпадъците 5](#_Toc79317846)

[3. Количества разделно събрани отпадъци от системата за разделно събиране на масоворазпространените отпадъци 6](#_Toc79317847)

[4. Изпълнение на целта за повторна употреба и рециклиране на отпадъчни материали, включващи хартия и картон, метал, пластмаса и стъкло по чл.31, ал.1, т.1 на ЗУО 9](#_Toc79317848)

[5. Изпълнение на целта по чл.31, ал.1, т.2 за ограничаване на количеството депонирани биоразградими отпадъци 10](#_Toc79317849)

[6. Отпадъци от строителството и разрушаването 10](#_Toc79317850)

[6.1 Национални цели за периода до 2020 г. 11](#_Toc79317851)

[6.2 Информация за количествата на депонираните строителни отпадъци от Община Благоевград 12](#_Toc79317852)

[7. Производствени отпадъци 12](#_Toc79317853)

[8. Утайки от ГПСОВ 13](#_Toc79317854)

[9. Основни изводи 13](#_Toc79317855)

Този анализ включва информация за битовите, строителните, производствените и масоворазпространените отпадъци, както и утайките от ГПСОВ.

# Анализ на битовите отпадъци

Основни елементи анализа на битовите отпадъци са:

* Количества на образуваните отпадъци и тенденции;
* Норма на натрупване на отпадъците.

В отделен раздел от този анализ е обособена информацията за морфологичния състав на отпадъците на община Благоевград.

## Информационно обезпечение на анализа

В община Благоевград липсва интегрирана информационната система за отпадъците. Ежегодно се попълват отчети за битовите и строителните отпадъци от общината до НСИ.

## Състояние и тенденции относно битовите отпадъци

С приетите на 18.02.2021 г. от Народното събрание промени в Закона за управление на отпадъците (публикувани в ДВ, бр., 19, от 5.3.2021 г.) са въведени изискванията на приетия на ниво ЕС през 2018 г. законодателен пакет „Отпадъци“ - по специално на Директива (ЕС) 2018/851 на Европейския парламент и на Съвета от 30 май 2018 година за изменение на Директива 2008/98/ЕО относно отпадъците и нова дефиниция за битови отпадъци.

Съгласно т.4, § 1 от Допълнителните разпоредби на ЗУО битови отпадъци са :

а) смесени отпадъци или разделно събирани отпадъци от домакинства, включително хартия и картон, стъкло, метали, пластмаса, биоотпадъци, дървесина, текстил, опаковки, отпадъци от електрическо и електронно оборудване, отпадъци от батерии и акумулатори, както и едрогабаритни отпадъци, включително дюшеци и мебели;

б) смесени отпадъци или разделно събирани отпадъци от други източници, когато тези отпадъци са сходни по естество и състав с отпадъците от домакинства;

Битовите отпадъци не включват отпадъците от производството, селското стопанство, горското стопанство, рибарството, септичните ями и канализационната система и от третирането на отпадъчните води, включително утайки от пречистване на отпадъчни води, излезли от употреба моторни превозни средства или отпадъци от строителство и разрушаване.

Това определение не засяга разпределението на отговорностите за управлението на отпадъците между публичните и частните субекти.“".

### 1.2.1. Обслужвано население от системата за събиране и транспортиране на битовите отпадъци

Системата за събиране на смесените битови отпадъци Община Благоевград е организирана чрез използването на различни видове контейнери по населени места, за които е представена подробна информация в ***Анализ и оценка на инфраструктурата и техническите възможности за третиране на отпадъци***. На практика услугата се предоставя на 100 % от населението на общината.

По данни на НСИ за 2018г. се наблюдава че 99,8 % от населението в страната е обхванато в организираните системи за събиране и транспортиране на битовите отпадъци. За Югозападен район, където попада и Област Благоевград този процент през 2018 г. е 99.8 %, а в Област Благоевград – 99.2%. От данните може да се направи заключение, че Община Благоевград е положила съществени усилия за предоставяне на цялото население на услугите по събиране и транспортиране на битови отпадъци, като следва да разположи допълнителен брой контейнери в селата, за да отчете предоставяне на услугата на 100 % от населението.

### 1.2.2. Количества на образуваните и депонираните битови отпадъци

От 2011 г. Община Благоевград участва в регионална система за управление на отпадъците – Регион Благоевград и към настоящия момент депонира битовите си отпадъци на изграденото регионално депо.

Количествата на образуваните и третираните битови отпадъци на Община Благоевград са за периода 2016-2020 г. са представени в таблица №1.

**Таблица №1** *Количества на образуваните отпадъци в Община Благоевград за периода 2016-2020 г.*

|  |  |  |  |  |  |
| --- | --- | --- | --- | --- | --- |
| **Битови отпадъци /т/** | **2016 г.** | **2017 г.** | **2018 г.** | **2019 г.** | **2020 г.** |
| Общо образувани | 29 490.32 | 26 734.21 | 20 221.12 | 21 225.56 | 21 394.12 |
| Депонирани | 29 490.32 | 26 734.21 | 19 975.00 | 20 215.56 | 20 596.07 |
| Предадени за рециклиране | 0 | 0 | 246.12 | 1010.00 | 798.05 |
| Компостирани | 0 | 0 | 0 | 0 | 0 |

Данните показват, че след сключване на Договор за услуга „Предварително третиране на битови отпадъци, генерирани от населението на територията на община Благоевград“ от 31.08.2018 г. между фирмата изпълнител „Биострой“ ЕООД и „Център за рециклиране“ ЕООД, на депото за неопасни отпадъци се депонира по-малко количество битови отпадъци от общообразуваните такива.

***Нормата на натрупване на отпадъците***

Важен показател за управление на отпадъците е нормата на натрупване на отпадъците, представена като количеството на образуваните битови отпадъци за година на човек от населението. Количеството на образуваните битови отпадъци е в пряка връзка с икономическия растеж, доходите и потреблението в домакинствата.

Нормата на натрупване за Община Благоевград е изчислена като са използвани данните за населението от ЕСГРАОН, а за количеството на отпадъците – данните, посочени в Таблица №1. Изчислената норма на натрупване за 2020 г. е 271,45 кг./ж./г.

**Таблица №2** *Норма на натрупване за периода 2016-2020 г.*

|  |  |  |  |  |  |  |
| --- | --- | --- | --- | --- | --- | --- |
|  |  | **2016** | **2017** | **2018** | **2019** | **2020** |
| **Битови отпадъци общо** | **т/год** | 29 490.32 | 26 734.21 | 20 221.12 | 21 225.56 | 21 394.12 |
| **население** | **бр.** | 75,862 | 75,534 | 75,265 | 74,975 | 74,662 |
| **норма на натрупване** | **кг/жител/**  **год.** | **388** | **354** | **269** | **283** | **287** |

Съгласно данните на НСИ за 2018 г., нормата на натрупване за страната е 408 кг./ж./г. В заключение може да се посочи, че за посочения период, нормата на натрупване за община Благоевград е под средната норма за страната.

# Морфологичен състав на отпадъците

През периода 2016 г. – 2017 г. е извършен *Анализ на морфологичен състав на битовите отпадъци, генерирани на територията на община Благоевград в продължение на една година – за четири сезона.*

Графикът за пробовземане от битовия отпадък на Община Благоевград за целия обследван период е посочен в таблица №2.

**Таблица №3** *График за пробовземане от битовия отпадък на Община Благоевград*

|  |  |  |  |  |
| --- | --- | --- | --- | --- |
| **СЕЗОН** | **ДАТА** | **ЗОНА 1** | **ЗОНА 2** | **ЗОНА 3** |
| **Лято** | 08.VIII.2016г.  12.VIII.2016г.  22.VIII.2016г.  26.VIII.2016г. | 4 проби | 4 проби | 4 проби |
| **Есен** | 11.X.2016г.  14.X.2016г.  24.X.2016г.  26.X.2016г. | 4 проби | 4 проби | 4 проби |
| **Зима** | 05.XII.2016г.  12.XII.2016г.  15.XII.2016г.  22.XII.2016г. | 4 проби | 4 проби | 4 проби |
| **Пролет** | 23.III.2017г.  28.III.2017г. | 2 проби | 2 проби | 2 проби |

Резултатите от проведения морфологичен анализ са обобщени в Таблица №4

**Таблица №4** *Морфологичен състав на отпадъците на Община Благоевград*

|  |  |  |  |
| --- | --- | --- | --- |
| **№** | **Компоненти** | **Общо** | |
| т | % |
| **1.** | **Хранителни** /отпадъци от плодове, зеленчуци, месо, риба, развалени хранителни продукти, кости и др./ | 12946,76 | 26,25 |
| **2.** | **Хартия и картон** /вестници, списания, тетрадки, брошури, памперси, салфетки и др./ | 7659,55 | 15,53 |
| **3.** | **Пластмаса** | 8867,92 | 17,98 |
| **4.** | **Текстил** / стари дрехи, парцали, вата и др./ | 4498,08 | 9,12 |
| **5.** | **Гума** / всички видове, без автомобилните/ | 498,14 | 1,01 |
| **6.** | **Кожа** /обувки, дрехи, чанти, колани, ремъци и други/ | 843,39 | 1,71 |
| **7.** | **Градински** / растителни, отпадъци от градински растения, цветя, листа, трева и др./ | 5987,57 | 12,14 |
| **8.** | **Дървесни отпадъци** / парчета от дъски, летви, талаш, стърготини, клони и др./ | 996,28 | 2,02 |
| **9.** | **Стъкло** / опаковки от бутилки и буркани, съдове и др./ | 2411,80 | 4,89 |
| **10.** | **Метали** / съдове, прибори за хранене, парчета ламарина, винкели, арматурно желязо, домакински уреди, ВИК- тръби, водомери и др./ | 1045,61 | 2,12 |
| **11.** | **Инертни материали** / чакъл, парчета от мазилка, тухли, бетон, керемиди, керамика и др./ | 3521,52 | 7,14 |
| **12.** | **Опасни отпадъци** / батерии и акумулатори, химически апарати и авто козметика, туби от боя за коса, абразивни прахове, аерозоли, препарати за почистване на стъкло, белина, препарат за отпушване на тръби, лекарства с изтекъл срок, шампоани за кучета и други с неясен състав отпадъци/ | 44,39 | 0,09 |
| **13.** | **Общо тегло на фракция** | **49321,00** | **100,00** |

Въз основа на проведените четирисезонни изследвания се наблюдават следните тенденции:

1. Необходимо е да се работи в посока подобряване ефективността от развитата система за разделно събиране на отпадъци от опаковки.
2. Получените резултати по отношение на биоразградимите отпадъци дават основание да се въведе система за тяхното разделно събиране и последващо компостиране/анаеробно третиране.
3. Необходимо е да се работи с търговските обекти и магазинната мрежа, които генерират отпадъци от опаковки – пластмасови, хартиени, дървени касети и др. Следва да се направят предписания от страна на общината към гореспоменатите търговски обекти за отделянето на годните рециклируеми материали при образуването им, с оглед избягване попадането им в контейнерите за битови отпадъци.

# Количества разделно събрани отпадъци от системата за разделно събиране на масоворазпространените отпадъци

Община Благоевград разполага със система за разделно събиране на отпадъците от опаковки. Общината има сключен договор за сътрудничество с организация по оползотворяване на отпадъци от опаковки - „Еко Партнърс България“ АД, която обслужва системата на територията на община Благоевград.

Създадената система за разделно събиране на отпадъците от опаковки отговаря на задълженията по чл. 19, ал. 3, т. 6 от Закона за управление на отпадъците. Разделното събиране на отпадъци от опаковки се извършва от фирма „Еко Партнърс България” АД, София двуконтейнерно чрез :

* контейнери тип „Иглу” 1700 л метални, жълти (за хартия, пластмаса и метални опаковки) – 174 бр.
* контейнери тип „Иглу” 1700 м3, метални, зелени (за стъклени опаковки) – 174 бр.

Информация за количествата разделно събрани отпадъци от опаковки за периода 2016- 2020 г. е представена е таблица № 5.

**Таблица №5** *Количества разделно събрани и предадени за рециклиране отпадъци от опаковки от системата за разделно събиране в Община Благоевград за периода 2016-2020 г.*

|  |  |  |  |  |  |
| --- | --- | --- | --- | --- | --- |
| **Отпадъци от опаковки** | **2016 г.** | **2017 г.** | **2018 г.** | **2019 г.** | **2020 г.** |
| **Събрани** | 440.642 | 48.717 | 127.413 | 192.503 | 205.401 |
| * хартия | 250.695 | 17.217 | 54.502 | 96.403 | 102.866 |
| * стъкло | 99.213 | 19.440 | 44.020 | 54.740 | 58.600 |
| * пластмаси | 84.772 | 11.646 | 27.579 | 39.251 | 41.880 |
| * метали | 5.962 | 0.414 | 1.312 | 2.109 | 2.055 |
| **Предадени за рециклиране** | 440.642 | 48.717 | 127.413 | 192.503 | 205.401 |
| * хартия | 250.695 | 17.217 | 54.502 | 96.403 | 102.866 |
| * стъкло | 99.213 | 19.440 | 44.020 | 54.740 | 58.600 |
| * пластмаси | 84.772 | 11.646 | 27.579 | 39.251 | 41.880 |
| * метали | 5.962 | 0.414 | 1.312 | 2.109 | 2.055 |

От данните може да се направи извод, че цялото количество на събраните отпадъци от опаковки е предадено за рециклиране.

Община Благоевград е сключила договори и за събиране на отпадъци от излезли от употреба моторни превозни средства (ИУМПС), негодни за употреба батерии и акумулатори (НУБА), излязлото от употреба електрическо и електронно оборудване (ИУЕЕО).

Данните за събраните и предадени за рециклиране количества са представени в таблица 6.

**Таблица № 6** *Количества разделно събрани и предадени за рециклиране отпадъци от ИУМПС, НУБА и ИУЕЕО в Община Благоевград за периода 2016-2018 г.*

|  |  |  |  |
| --- | --- | --- | --- |
| **Масово разпространени отпадъци** | **2016 г.** | **2017 г.** | **2018 г.** |
| **Събрани** |  |  |  |
| ИУМПС кг. | 40 бр. | 64 515.0 | 91 830.0 |
| НУБА кг. | 17 450.0 | 17 522.0 | 22 353.0 |
| ИУЕЕО кг. | 27 223.0 | 14 292.0 | 18 240.0 |
| **Предадени за рециклиране** |  |  |  |
| ИУМПС | 40 бр. | 64 515.0 | 91 830.0 |
| НУБА | 17 450.0 | 17 522.0 | 22 353.0 |
| ИУЕЕО | 27 223.0 | 14 292.0 | 18 240.0 |

Общината има сключен договор с „Джиосайкъл България“ ЕООД за безвъзмездно приемане и предаване за оползотворяване на излезли от употреба гуми (ИУГ), като последния е сключен през 2021 г. и все още няма данни за събраното и предадено количество ИУГ.

Общината има сключен договор с фирма „Евротекс” ЕООД, Варна за събиране на стари дрехи и обувки, като за целта са поставени 6 бр. метални контейнера на територията на общината.

* За 2020 г. са предадени 56.09 т.

От представените данни е видно, че не е налична информация за сключен договор за събиране на отработени масла и отпадъчни нефтопродукти.

# Изпълнение на целта за повторна употреба и рециклиране на отпадъчни материали, включващи хартия и картон, метал, пластмаса и стъкло по чл. 31, ал. 1, т. 1 на ЗУО

Чрез чл. 19, ал.3, т.6 на ЗУО (обн. ДВ бр. 53/2012г., посл.изм. ДВ. бр.105 от 11.12.2020г.) на кмета на общината се въвежда задължение за разделното събиране на битови отпадъци на територията на общината най-малко за следните отпадъчни материали: хартия и картон, метали, пластмаси и стъкло.

Чрез чл. 31, ал. 1, т. 1 на ЗУО се определя изискването за постигане *на не по- късно от 1 януари 2020 г. на целта за* *повторна употреба и рециклиране на отпадъчни материали, включващи хартия и картон, метал, пластмаса и стъкло от домакинствата и подобни отпадъци от други източници* *не по-малко от 50 на сто от общото тегло на тези отпадъци.“ С § 15 на ЗУО са посочени сроковете за поетапно постигане на целта от 50 на сто рециклиране в периода 2016- 2020г.:*

*1. до 1 януари 2016 г. - най-малко 25 % от общото им тегло;*

*2. до 1 януари 2018 г. - най-малко 40 % от общото им тегло;*

*3. до 1 януари 2020 г. - най-малко 50 % от общото им тегло.*

Съгласно действащата към момента нормативна уредба, чрез Раздел II от *Наредбата за разделно събиране на биоотпадъци и третиране на биоразградимите отпадъци* (Приета с ПМС № 20 от 25.01.2017 г., Обн. ДВ. бр.11 от 31.01.2017г., посл. изм. и доп. ДВ. бр.2 от 08.01.2021г. ) се определя *Методиката за разпределение на целите по чл. 31, ал. 1 от ЗУО между регионите по чл. 49, ал. 9 от ЗУО*.

***Изпълнение на целта по чл. 31, ал. 1, т.1 на ЗУО:***

Съгласно издадени заповеди от страна на ИАОС, изпълнението на целта по чл.31, ал.1, т.1 на ЗУО за Община Благоевград е както следва:

* Заповед №50/05.02.2018 г. – степен рециклиране 13 % за календарната 2016г.;
* Заповед №164/21.05.2019 г. – степен рециклиране 26 % за календарната 2017г.;
* Заповед №139/15.06.2020 г. – степен рециклиране 17 % за календарната 2018г.

Горецитираните заповеди са за неизпълнение на целта по чл.31, ал.1, т.1 на ЗУО, където изрично са изброени всички общини със съответната степен на изпълнение, вкл. Община Благоевград. В тази връзка могат да се направят следните изводи:

1. Липсва предварително третиране на отпадъците, което е задължения за българските общини от 2007 г. и понастоящем е регламентирано чл. 38, ал.1 на *Наредба № 6 от 27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци.* Посредством подходящи съоръжения са предварително третиране на отпадъците, в т.ч. сортиране на рециклируемите материали от битовите отпадъци и последващата им подготовка за изпращане за рециклиране (напр. балиране на хартия и картон, метали, пластмаси) може да се осигури известно увеличение на изпълнението на целите по чл.31, ал.1, т.1.

2. Единствените количества, на които Община Благоевград разчита за изпълнение на задълженията си е създадената система за разделно събиране на отпадъци от опаковки, както и на предаване на рециклируеми материали на площадки за изкупуване или безвъзмездно предаване на територията на общината. След въвеждане в експлоатация на регионалните съоръжения за предварително третиране и компостиране, ще се добавят и отпадъците предадени за рециклиране от тези съоръжения.

3. Съгласно действащата методика, принос към изпълнение на целите могат да имат също юридически лица, които функционират на територията на Община Благоевград и са организирали сепариране на рециклируемите битови отпадъци на своята територия и директно ги предават за рециклиране.

В заключение количествата битови отпадъци и подобни отпадъци от други източници, за които е осъществено рециклиране на отпадъчни материали, включващи хартия и картон, метал, пластмаса и стъкло са недостатъчни за изпълнение на задълженията чл.31, ал.1, т.1 от ЗУО на Община Благоевград. С цел осигуряване на изпълнението на целите по чл.31, ал.1, т.1 на ЗУО в дългосрочен план е необходимо:

1. да бъдат увеличени количествата на разделно събраните рециклируеми отпадъци , вкл. от опаковки от организираната система на територията на общината;
2. да се извърши разпределение на задълженията между отделните общини за изпълнение на целите по чл.31, ал.1 от страна на Общото събрание на РСУО-Благоевград – в съответствие с чл.26, ал.1, т.6 на ЗУО.

# Изпълнение на целта по чл.31, ал.1, т.2 за ограничаване на количеството депонирани биоразградими отпадъци

Към настоящият момент не е въведена система за разделно събиране и третиране на биоразградимите отпадъци, образувани на територията на общината.

Такава система ще започне да работи след избор на оператор на съоръжението за компостиране.

***Изпълнение на целта по чл.31, ал.1, т.2 на ЗУО***

Съгласно издадена заповед №189/24.07.2020г. от ИАОС, изпълнението на целта по чл. 31, ал.1, т. 2 на ЗУО за 2018 г. в Община Благоевград е 71 %. Постигането на тази е предвид факта, че при изчисляването на целта се вземат предвид данните за образуваните отпадъци към 1995 г., които към онзи момент са били доста завишени предвид липсата на реално измерване на количествата.

# Отпадъци от строителството и разрушаването

Основните дефиниции във връзка със строителните отпадъци се въвеждат с § 1 Допълнителни разпоредби на ЗУО:

39. "*Строителни отпадъци*" са отпадъците от строителство и разрушаване, съответстващи на кодовете отпадъци, посочени в глава 17 от Индекс към Решение 2000/532/EО на Комисията от 3 май 2000 г. за замяна на Решение 94/3/ЕО за установяване на списък на отпадъците в съответствие с член 1, буква "а)" от Директива 75/442/ЕИО на Съвета относно отпадъците и Решение 94/904/ЕО на Съвета за установяване на списък на опасните отпадъци в съответствие с член 1, параграф 4 от Директива 91/689/ЕИО на Съвета относно опасните отпадъци и следващите му изменения.

15. "*Оползотворяване на материали от строителни отпадъци*" са всички дейности по оползотворяване на строителни отпадъци с изключение на изгаряне с оползотворяване на енергия и преработването в материали, които се използват като гориво. Оползотворяването включва и дейностите по подготовка за повторна употреба, рециклирането или друго материално оползотворяване.

Други дефиниции по отношение на строителните отпадъци се въвеждат с § 1 Допълнителните разпоредби на *Наредба за управление на строителните отпадъци и за влагане на рециклирани строителни материали, приета с ПМС 267 от 5.11.2017 г. (Oбн., ДВ, бр. 98 от 08,12.2017 г.):*

6. "*Материално оползотворяване*" е оползотворяването на материали от строителни отпадъци съгласно § 1, т. 15 от допълнителните разпоредби на Закона за управление на отпадъците.

11. "*Подготовка за повторна употреба на СО*" е дейност съгласно § 1, т. 25 от допълнителните разпоредби на Закона за управление на отпадъците.

12. "*Подготовка преди оползотворяването на СО*" са предварителни дейности преди оползотворяването, включително предварителна обработка, като разглобяване, трошене, пресяване, уплътняване, рязане, сортиране, измиване, кондициониране, разделяне, прегрупиране или смесване преди подлагане на някоя от дейностите с кодове R1 - R11, съгласно приложение № 2 към § 1, т. 13 от допълнителните разпоредби на Закона за управление на отпадъците.

13. "*Продукти, подготвени от строителни отпадъци за повторна употреба*" са строителните продукти или компонентите на продукти, които са станали отпадък и са подготвени, за да могат да бъдат вложени в строежа съгласно предвидената им първоначална употреба.

18. "*Рециклиране на строителните отпадъци*" е всяка дейност по оползотворяване на строителните отпадъци, посредством която строителните отпадъци се преработват в строителни продукти, материали или вещества с оглед на използването им за първоначална употреба и/или за други употреби. Рециклирането на СО не включва оползотворяването на СО за получаване на енергия и преработване в материали, които ще се използват като горива.

## 

## Национални цели за периода до 2020 г.

Основна стратегическа цел, която е поставена в ЗУО и в НПУО 2014-2020 г., е до 2020 г. в България да бъде развита система за управление на ОСР, която да осигури степен на рециклиране и оползотворяване на тези отпадъци:

* до 1 януари 2016 г.- най-малко 35 на сто от общото тегло на отпадъците;
* до 1 януари 2018 г.- най-малко 55 на сто от общото тегло на отпадъците;
* до 1 януари 2020 г.- най-малко 70 на сто от общото тегло на отпадъците.

Други важни стратегически цели са предотвратяването и намаляването на количеството на образуваните ОСР, като по този начин се намалява необходимостта от изграждането на нови депа и други съоръжения за третиране на строителни отпадъци чрез широко въвеждане на практики за селективно разрушаване, както и събиране и съхраняване на ОСР на строителната площадка по начин, осигуряващ в максимална степен тяхното последващо използване.

## Информация за количествата на депонираните строителни отпадъци от Община Благоевград

В Община Благоевград се извършва събиране на информация за генерираните строителни отпадъци. Съоръжението, в което отпадъците се депонират е депо за инертни отпадъци, с. Изгрев.

**Таблица №7** *Количества образувани и депонирани строителни отпадъци*

|  |  |  |  |  |  |
| --- | --- | --- | --- | --- | --- |
| **Строителни отпадъци** | **2016 г.** | **2017 г.** | **2018 г.** | **2019 г.** | **2020 г.** |
| Общо образувани   * Строителни отпадъци * Земни маси | 19 033.20  3 196.80  15 836.40 | 9 036.00  765.00  8 271.00 | 17 029.80  3 135.60  13 894.20 | 13 048.20  2 410.20  10 638.00 | 7 840.80    1 191.60  6 649.20 |
| Депонирани   * Строителни отпадъци * Земни маси | 19 033.20  3 196.80  15 836.40 | 9 036.00  765.00  8 271.00 | 17 029.80  3 135.60  13 894.20 | 13 048.20  2 410.20  10 638.00 | 7 840.80  1 191.60  6 649.20 |

# Производствени отпадъци

Основните източници на производствени отпадъци са производствените единици, съсредоточени предимно в общинския център и са представени по отрасли по-долу.

На територията на община Благоевград развиват дейност предприятия от различни отрасли на икономиката. Предприятията, които развиват дейност на територията на общината са:

* 1. „Карлсберг България” АД Пивоварна Пиринско
  2. „Оттобок Манюфекчъринг България” ЕООД
  3. „Карол Фернандес Мийт” (КФМ) ООД
  4. „Мебелфаб” АД
  5. „Дековис” ООД
  6. Винарска изба Логодаж
  7. „Ванико” ООД
  8. „Еко Ботълс” ЕООД
  9. „Ивел 93” ЕООД
  10. „Хидроенергийна компания” АД
  11. „Струматекс” АД
  12. „Благоевград БТ“ АД
  13. ЕТ „Анжела Лазова-Висота“

Отпадъците от производствената дейност на фирмите на територията на община Благоевград, които имат основно характер на производствени неопасни отпадъци се съхраняват на отредени площадки на територията на производствените предприятия и съгласно писмени договори се предават на лица, които имат право да извършват последващи дейности по третиране на отпадъци.

Съгласно действащото законодателство фирмите не предоставят информация за количествата на образуваните отпадъци и методите за третирането им на общината. Поради тази причина Община Благоевград не разполага с конкретна информация за количества образувани, рециклирани и оползотворени отпадъци за фирмите, извършващи дейност на нейна територия.

# Утайки от ГПСОВ

Извършвана е реконструкция на ВиК мрежата на Благоевград. През 2009 г. стартира експлоатацията на ГПСОВ гр. Благоевград, която пречиства отпадъчните битови и промишлени води на Благоевград, с. Еленово, с. Рилци и с. Бело поле. Обектът е включен в списъка за Задължителен контрол през 2012 г. С изключение на гр. Благоевград всички населени места в териториалния обхват са без изградени ПСОВ.

През последните години утайките от ПСОВ - Благоевград след обработка с бактериален инукулант на собствена площадка се изсушават и в последствие могат да се използват за наторяване на земеделски земи и рекултивация на нарушени терени. За дейностите по оползотворяване са издавани документи по ЗУО, и такива не са открити в регистрите на РИОСВ-Благоевград и ИАОС, гр. София.

Данните за образуваните утайки са представени в следващата таблица.

**Таблица №8** *Количества образувани утайки от ГПСОВ*

|  |  |  |  |  |  |
| --- | --- | --- | --- | --- | --- |
| **Утайки от ГПСОВ** | **2016 г.** | **2017 г.** | **2018 г.** | **2019 г.** | **2020 г.** |
| Общо образувани | 2 213 м3 | 2 616 м3 | 2 470 м3 | 2 076 м3 | 1 902 м3 |

# Основни изводи

Наличната информация и тенденциите дават основание да се направят следните основни изводи:

* Общината следва да планира и изпълни допълнителни мерки за организиране на системи за сметосъбиране на битовите отпадъци като своевременно въведе в експлоатация изграденото съоръжение за предварително третиране на битовите отпадъци.
* Община Благоевград следва да планира и изпълни допълнителни мерки за разделно събиране на биоразградимите отпадъци на територията на общината, като своевременно въведе в експлоатация изграденото съоръжение за компостиране и организира системата за разделно събиране на биоотпадъците .
* Делът на населението, обхванато от системите за организирано сметосъбиране и транспортиране на битовите отпадъци достига 100 %.
* Количеството на депонираните битови отпадъци е по-малко от количеството на образуваните отпадъци, предвид факта, че фирмата изпълнител има сключен договор с организация за предварително третиране на БО .
* Цялото количество образувани строителни отпадъци се депонира.
* Препоръчително е да се развие система за разделно събиране на строителни отпадъци от ремонтни дейности от домакинствата.
* На територията на общината не са организирани системи разделно събиране на отпадъчни масла и нефтопродукти.
* Общината има сключен договор за разделно събиране на опасни отпадъци от домакинствата.
* Общината има сключен договор за разделно събиране на битови отпадъци от облекла и текстилни материали.